तीन कलाकारों को मिलेगा लता अलंकरण, संगीतकार उषा खन्ना का नाम तय
तीन साल बाद शहर में होने वाले लता अलंकरण समारोह में इस वर्ष तीन कलाकारों को सम्मानित किया जाएगा। इनमें संस्कृति संचालनालय ने संगीतकार उषा खन्ना का नाम तय कर दिया है। आयोजन की तिथि व अन्य नामों की घोषणा भी जल्द होगी।
समारोह की तैयारियों को लेकर गुरुवार को हुई बैठक में संभागायुक्त संजय दुबे ने बताया वर्ष 2013 के बाद समारोह नहीं होने का कारण संस्कृति विभाग से सम्मानित होने वाली हस्तियों के नाम नहीं मिलना है। प्रदेश की प्रतिभाओं को मंच देने के लिए संभाग व राज्य स्तर पर सुगम संगीत प्रतियोगिता की जाएगी और इसके विजेताओं को पुरस्कृत किया जाएगा। 2013 में गायक हरिहरन को इस अलंकरण से नवाजा गया था। 1984 से शुरू हुए इस सम्मान से नौशाद, भूपेन हजारिका, खय्याम, जयदेव, मन्ना डे, येशुदास, आशा भोसले जैसे गायक और संगीतकारों को नवाजा जा चुका है।
mai_Deva hin_Deva hin_Deva